Procesul verbal al ședinței din data de 04.10.2016

Ședința a fost condusă de Managerul General, Dr. Grasu Alis. 

A fost discutată situaţia maşinilor aflate în service, şi a celor care vor fi gata în zilele imediat următoare. Vor rămâne 13 maşini în service.

Au fost discutate probleme administrative ale substaţiilor. 


Până miercuri 5 octombrie 2016 toate substaţiile  vor trebui să prezinte plicuri cu trasee EKG efectuate pe aparatura maşinilor de tip AMD pentru a evidenţia funcţionalitatea acestor aparate.


Managerul General a cerut informaţii despre problemele pe care personalul din teren le întâmpină în utilizarea tabletei. S-a constatat că aceste probleme s-au diminuat simţitor şi că personalul utilizează tableta. Dr. Grasu Alis a subliniat faptul că marcarea timpilor de lucru pe tabletă este foarte utilă pentru obţinerea unor timpi corecţi,  ce pot fi corelaţi în mod real cu timpii de lucru ai celorlalte agenţii în situaţii de intervenţie comună la un caz. 
Dl. sing. Pelteacu Dan a anunţat că pe 10 octombrie va începe înlocuirea anvelopelor de vară cu cele de iarnă. Acţiunea va trebui finalizată până la 1 noiembrie pentru întreg parcul auto.


 Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
